Sara Pfeiffer

Sara Christina Wilhelmina Apollonia Pfeiffer, jaiotzez Schönbeck (Lund, 1829ko uztailaren 12a – Lidingö uhartea, Stockholm, 1913ko urtarrilaren 26a), Sylvia izengoitiaz ere ezaguna, suediar idazlea izan zen, batez ere eleberriak idatzi zituena.

 Bizitza 
Sarah Schönbeck 1829an jaio zen Lunden, Carl Gustaf Schönbeck medikuaren eta Sophia Wilhelmina Lecheren familian. 1835ean Göteborgera joan zen bizitzera, aitak lana lortu baitzuen han. 1857an Carl J. F. Pfeiffer agronomoarekin ezkondu zen, eta harekin bi alaba izan zituen.

Gaztetan hasi zen idazten, baina hala ere, literatura jarduerak serio hartu zuiten senarra zailtasun ekonomikoak izan zituenean. Lehen liburua, Fosterbarnet. Medaljongen. Tvenne berättleser izenburua zuena, 1864an argitaratu zuen, Sylvia izengoitiaz sinatuta.

Bizitzaren amaiera arte idazten jarraitu zuen. Senarra hil zitzaionean, Stockholmera joan zen bizitzera eta bere alabez gain, adoptatutako haur bat hezi zuen. 1880an liburutegi bat ireki zuen, baina hainbat urteren buruan itxi behar izan zuen.

Sara Pfeiffer oso idazle oparoa izan zen. Hainbat eleberri historiko eta liburu entretenigarri asko idatzi zituen. Ospe handia izan arren, ez zuen inoiz diru asko irabaztea lortu.

1913an hil zen Stockholmeko Lidingö uhartean, eta Solnako Norra begravningsplatsen hilerrian lurperatu zuten.

 Lanak 

 Erreferentziak 

 Kanpo estekak 

Kategoria:Lundarrak
Kategoria:Suediako eleberrigileak
Kategoria:Emakume eleberrigileak
Kategoria:Eleberri historikoko idazleak
Kategoria:Suediako ipuingileak
Kategoria:Emakume ipuingileak
Kategoria:Suedierazko idazleak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Stockholmen hildakoak